Küsimus on, kui kaugele võib kristlane maailmale vastu tulla? Üsna sageli teeme me mööndusi, rõhutame näiteks oma koguduse rolli kohalikus sotsiaalsüsteemis, kiitleme oma hooldekodude, perenõustajate, odavate majutus- ja  söögikohtadega, või ka sellega, kui suur osa on meil kohaliku kultuurielu edendamises. Teiselt poolt oleme üha enam oma usku hakanud pidama eraasjaks, jättes selle kõrvale igapäevasest suhtlemisest kaasinimestega.